**ІII. ДОГОВОР-ПРОЕКТ**

# Д О Г О В О Р

**За възлагане на обществена поръчка**

# Днес,……………………………….в град Хаджидимово, между:

1. **ОБЩИНА ХАДЖИДИМОВО** с административен адрес град Хаджидимово, ул. „Димо Хаджидимов„ №46, представлявана от Кмета на Общината – Людмил Аспарухов Терзиев, и гл. счетоводител при ОбА – Хаджидимово – Величка Даскалова, наричани по-долу в договора **Възложител**

и

2.................................., с БУЛСТАТ/ЕИК...........................,регистрирано по ф.д. №......от........г. на .......................... съд, със седалище и адрес на управление ......................., представлявано от............. в качеството му на ..........................,наричан по долу за краткост **Изпълнител**

на основание утвърден Протокол № …… от …….2014 г. за събирането, разглеждането и оценката на оферти за възлагане на обществена поръчка, чрез публична покана по реда на глава осма “а” от Закона за обществените поръчки с предмет: **„*Авариен ремонт на тласкателен водопровод от ПС 2 за резервоар село Абланица, община Хаджидимово, област Благоевград”***, се сключи настоящият договор за следното:

**I. ПРЕДМЕТ НА ДОГОВОРА**

Чл.1 (1) ВЪЗЛОЖИТЕЛЯТ възлага, а ИЗПЪЛНИТЕЛЯТ приема срещу възнаграждение да изпълни обществена поръчка с предмет : **„*Авариен ремонт на тласкателен водопровод от ПС 2 за резервоар село Абланица, община Хаджидимово, област Благоевград”*****,** съгласно Техническата спецификация (Приложение 1), оферта за изпълнение (образец 1), Техническото предложение за изпълнение на поръчката (образец 3) и Ценовото предложение (образец 4), които са неразделна част от настоящия договор.

(2) Видовете работи и дейности, които ще извършва ИЗПЪЛНИТЕЛЯ са подробно описани в техническата спецификация, част от необходимите документите за участие в процедура за възлагане на обществена поръчка, (неразделна част от Договора) и ще се изпълняват, съгласно количествено-стойностната сметка за обекта.

(3) ИЗПЪЛНИТЕЛЯТ приема да извърши възложеното на свой риск и отговорност срещу уговореното възнаграждение.

(4) Изпълнителят няма да използва подизпълнители при изпълнение на обществената поръчка (разпоредбата е приложима само ако Изпълнителят в своята оферта за изпълнение на поръчката не е предвидил участие на подизпълнители).

(5) Страните се договарят ИЗПЪЛНИТЕЛЯТ да изпълни строително – монтажните работи качественно и в срок, съгласно изискванията на евростандартите, БДС, ПИПСМР, настоящия договор и действащата нормативна уредба.

**ІI. СРОК НА ИЗПЪЛНЕНИЕ. МЯСТО НА ИЗПЪЛНЕНИЕ**

Чл.2. (1) Срокът за изпълнение на настоящия договор започва да тече от датата на сключването му и завършва с приключване на изпълнението му съгласно срока посочен в техническото предложение за изпълнение на поръчката неразделна част от договора**.**

(2) Поръчката се счита за окончателно изпълнена след подписването на приемо-предавателен протокол от ВЪЗЛОЖИТЕЛЯ и ИЗПЪЛНИТЕЛЯ.

(3). Всички срокове по този договор се броят в календарни дни.

(4). Място на изпълнение - село Абланица, община Хаджидимово, област Благоевград.

**III. ЦЕНА И НАЧИН НА ПЛАЩАНЕ**

Чл.3. (1) За изпълнението на възложените дейности по настоящия договор ВЪЗЛОЖИТЕЛЯТ ще заплати на изпълнителя възнаграждение в размер на ....................... лв. (................................................................................. лева), без вкл. ДДС, за извършени СМР, съгласно ценовото предложение на ИЗПЪЛНИТЕЛЯ, неразделна част от настоящия договор.

(2). Цената по предходната алинея е за цялостно извършване на СМР, включително цената на вложените материали, извършени работи и разходи за труд, механизация, както и печалбата на изпълнителя.

(3). С подписването на този договор ИЗПЪЛНИТЕЛЯТ гарантира, че определената цена в чл.3, ал.1. е твърдо определена стойност за предвидените СМР по договора. В случай, че в хода на изпълнението ИЗПЪЛНИТЕЛЯТ надхвърли договорената стойност по чл.3,ал. (1), разходите за надвишението са за негова сметка.

(4). Разплащанията ще се извършат от ВЪЗЛОЖИТЕЛЯ, след отчитане и проверка на действително извършените видове работи по обем, вид, количество и единични цени и се осъществява с протокол, който се подписва от представители на страните.

(5). Сумата следва да бъде преведена с платежно нареждане по банкова сметка посочена от ИЗПЪЛНИТЕЛЯ, а именно:

Банка:...................... Клон и адрес на клона:....... BIC :...... IBAN:...........................Наименование на титуляра: след представяне на фактура и акт за СМР

(6) ВЪЗЛОЖИТЕЛЯТ заплаща цената по ал.1, както следва:

(1). Авансово плащане- в размер на 50 % (петдесет процента) от стойността на договора срещу представяне от ИЗПЪЛНИТЕЛЯ на фактура за авансово платимата сума в полза на Възложителя. Авансовото плащане ще се извърши в срок до 5(пет) работни дни след представяне на фактурата.

(2).Авансовото плащане се приспада от окончателното

(3) Окончателно плащане (останалата стойност на договора) се извършва след отчитане и проверка на действително извършените видове работи по обем, вид, количество и единични цени с протокол, който се подписва от представители на страните.

(7) В случай на промяна в сметката на ИЗПЪЛНИТЕЛЯ, същият уведомява ВЪЗЛОЖИТЕЛЯ писмено.

#### ІV. ВЪЗСТАНОВЯВАНЕ

Чл.4.(1) В случай, че бъдат установени неправомерно изплатени от Възложителя разходи, при виновно неизпълнение от страна на Изпълнителя, последният се задължава да възстанови съответните дължими суми в срок от 5 работни дни от получаване на искане за това по сметка посочена от ВЪЗЛОЖИТЕЛЯ, на името на Възложителя.

(2) В случай, че Изпълнителят не възстанови изисканите суми в упоменатия срок, Възложителят има право на обезщетение за забавено плащане в размер на законовата лихва за периода на просрочието.

(3) Възстановяването от страна на ИЗПЪЛНИТЕЛЯ на неусвоените суми и превеждане на дължимите лихви, глоби и неустойки ще се извършва по банков път по сметка на ВЪЗЛОЖИТЕЛЯ със следните реквизити:

**V. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

Чл.5.(1)ВЪЗЛОЖИТЕЛЯТ има право :

1. да иска от ИЗПЪЛНИТЕЛЯ да изпълни предмета на договора без отклонения, качествено и в срок, в сътоветствие с условията на договора и техническото предложение за изпълнението на поръчката.

2. да дава текущи задължителни указания и да проверява изпълнението на договора, като не пречи на оперативната работа на ИЗПЪЛНИТЕЛЯ.

3. да получава информация относно подготовката и хода на изпълнение на дейностите по договора.

(2) ВЪЗЛОЖИТЕЛЯТ се задължава:

1. да оказва необходимото съдействие на ИЗПЪЛНИТЕЛЯ за изпълнението на настоящия договор.

2. да осигури периодичен строителен надзор, както и да уведоми ИЗПЪЛНИТЕЛЯ за лицата които ще го извършват.

3. да приеме извършената работа съгласно условията на настоящия договор и да заплати съответното възнаграждение по реда и условията на раздел III (три).

4. Когато ИЗПЪЛНИТЕЛЯТ не спазва изискванията на договора и техническата спецификация, ВЪЗЛОЖИТЕЛЯТ може да откаже приемането на изпълнението, докато ИЗПЪЛНИТЕЛЯТ не изпълни изцяло своите задължения съгласно условията на договора, или да откаже частично или изцяло заплащането на цената по договора..

5. За установяване неспазване на изискванията на техническата спецификация и при недостатъци се съставя констативен протокол, подписан от упълномощените лица на ВЪЗЛОЖИТЕЛЯ и ИЗПЪЛНИТЕЛЯ, в който се определя срока за отстраняването им.

6. Констатираните по реда на предходната алинея недостатъци се отстраняват от ИЗПЪЛНИТЕЛЯ за негова сметка. В случай че недостатъците не могат да бъдат отстранени своевременно, ВЪЗЛОЖИТЕЛЯТ може да откаже да приеме изцяло или частично изпълнението на някоя от дейностите в изпълнение на обществената поръчка, съответно да откажа да заплати частично или изцяло цената по договора.

**VІ. ПРАВА И ЗАДЪЛЖЕНИЯ НА ИЗПЪЛНИТЕЛЯ**

Чл.6.(1) ИЗПЪЛНИТЕЛЯТ има право:

1. да получи необходимата информация и съдействие от страна на възложителя при подготовката и в процеса на изпълнение на сключения договор;

2. да получи уговореното в настоящия договор възнаграждение при условията, посочени в него.

3. при изпълнение на поръчката да ползва следните подизпълнители.........., които ще извършват следните дейности......................., които са в размер на.............% от стойността на договора и при условие, че всички отговорности на ИЗПЪЛНИТЕЛЯ по този договор са в сила и за подизпълнителите. Действията им и отговорностите им не освобождават ИЗПЪЛНИТЕЛЯ от някое от задълженията и отговорностите му по настоящия договор(разпоредбата е приложима само ако Изпълнителят е заявил в своята оферта, че ще ползва подизпълнители)

(2) ИЗПЪЛНИТЕЛЯТ е длъжен:

1. да изпълни предмета на договора качествено, в съответствие с изискванията на ВЪЗЛОЖИТЕЛЯ, в срока даден в техническото предложение за изпълнение и съобразно другите условия, предвидени в конкретния договор, както и да изпълнява стриктно дадените от ВЪЗЛОЖИТЕЛЯ текущи задължителни указания по изпълнението на дейностите.

2. да изпълни качествено и в срок договорените работи, съгласно изискванията на ВЪЗЛОЖИТЕЛЯ и при спазване на техническите стандарти и действащите нормативни актове за правилна и безопасна работа в Република България и да влага само качествени материали и строителни изделия.

3. да представи гаранция за добро изпълнение на задълженията си по договора най-късно в деня на сключването му.

4. да не разкрива информация пред трети лица, станала му известна при и по повод изпълнението на задълженията му по този договор.

5. да информира текущо възложителя за хода на изпълнението на съответния договор;

6. ИЗПЪЛНИТЕЛЯТ се задължава да информира ВЪЗЛОЖИТЕЛЯ за възникнали проблеми при изпълнението на обществената поръчка и за предприетите мерки за тяхното разрешаване.

7. Да поддържа пълна и точна счетоводна и друга отчетна документация за извършените дейности, позволяваща да се установи дали разходите са действително направени във връзка с изпълнението на договора.

8. ИЗПЪЛНИТЕЛЯТ се задължава да докладва за възникнали нередности.

9. ИЗПЪЛНИТЕЛЯТ се задължава да възстанови без протест суми по нередности, заедно с дължимата лихва и други неправомерно получени средства.

10. ИЗПЪЛНИТЕЛЯТ се задължава да изпълнява стриктно ангажиментите поети с представената в процедурата оферта за изпълнение на поръчката и неупоменати по-горе.

11 Да предоставя на ВЪЗЛОЖИТЕЛЯ възможности за извършване на контрол по изпълнението на работите.

12. Всички материали използвани при реализация на обекта трябва да бъдат придружени с декларации за съответствие. Качествата на всички вложении материали се доказват с протоколи и/или сертификати,които се представят от ИЗПЪЛНИТЕЛЯ.

Чл. 7. (1) ИЗПЪЛНИТЕЛЯТ носи пълна отговорност за безопасността на работници и други лица, при изпълнение на всички видове работи и дейности на обекта съгласно действащите норми.

**VІІ. ПРИЕМАНЕ И ПРЕДАВАНЕ.**

чл.8. (1). Приемането на извършените строително-монтажни работи ще се документира с протоколи за извършени СМР от упълномощени от възложителя и изпълнителя лица, които заедно с издадената фактура са основание за извършване на плащане, съобразно условията на настоящия договор.

(3) За окончателно изпълнение на строителството се счита датата на подписване от Възложителя, Изпълнителя и Строителния надзор констативен протокол образец 19.

(4) Приемането на целия обект се извършва съгласно Наредба №2/31.07.2003 г., а съставянето на актове и протоколи по време на строителството съгласно Наредба № 3 от 2003 г.

**VІІІ. ГАРАНЦИОННИ УСЛОВИЯ**

Чл.9. (1) ИЗПЪЛНИТЕЛЯТ се задължава да отстранява за своя сметка скритите недостатъци и появилите се в последствие дефекти в рамките на гаранционния срок, който е определил, и съгласно чл. 20, ал. 4 от Наредба №2 от 31.07.2003 год

(2).За проявилите се в гаранционните срокове дефекти ВЪЗЛОЖИТЕЛЯ уведомява писмено ИЗПЪЛНИТЕЛЯ в двуседмичен срок от установяването им. В срок до три дни след уведомяването, ИЗПЪЛНИТЕЛЯ съгласувано с ВЪЗЛОЖИТЕЛЯ е длъжен да започне работа за отстраняване на дефектите в минималния технологично необходим срок.

**ІХ. ИЗМЕНЕНИЕ, ПРЕКРАТЯВАНЕ НА ДОГОВОРА И САНКЦИИ**

Чл. 9.(1). Страните по договора не могат да го изменят. Изменението се допуска по изключение в случаите на чл. 43, ал. 2 от Закона за обществените поръчки. Настоящият договор се прекратява в следните случаи:

1. С изтичане на неговия срок съгласно предложението на изпълнителя за изпълнение предмета на договора;

2. По взаимно съгласие между страните, изразено в писмена форма, като страните не си дължат неустойки, но ВЪЗЛОЖИТЕЛЯТ заплаща на ИЗПЪЛНИТЕЛЯ извършените и приети до прекратяването на договора услуги.

3. в случай на настъпили съществени промени в обстоятелствата за изпълнение на договора по причини, за които страните не отговарят;

4. Едностранно от ВЪЗЛОЖИТЕЛЯ с 10-дневно писмено предизвестие – при неизпълнение от страна на ИЗПЪЛНИТЕЛЯ на задълженията му по договора и/или техническата спецификация/задание.

5. Едностранно от ВЪЗЛОЖИТЕЛЯ с 10-дневно писмено предизвестие когато са настъпили съществени промени във финансирането на обществената поръчка, предмет на договора, извън правомощията на ВЪЗЛОЖИТЕЛЯ, които той не е могъл да предвиди и предотврати или да предизвика, с писмено уведомление, веднага след настъпване на обстоятелствата.

6. Едностранно от ВЪЗЛОЖИТЕЛЯ с 10-дневно писмено предизвестие при откриване на невярно заявени данни от ИЗПЪЛНИТЕЛЯ.

(2). В случай на прекратяване на договора в резултат на настъпили съществени промени в обстоятелствата за изпълнение на поръчката по причини, за които страните не отговарят, ВЪЗЛОЖИТЕЛЯТ извършва частично изплащане на дължимите суми по чл.3, въз основа на протокол, съставен и подписан от страните по договора.

Чл.10. (1) При забавено изпълнение на договорените услуги, ИЗПЪЛНИТЕЛЯТ дължи на ВЪЗЛОЖИТЕЛЯ неустойка в размер на 0,1% на ден от договорената цена за съответната дейност по настоящия договор, но не повече от 10% от договорената цена.

(2) В случай, че ИЗПЪЛНИТЕЛЯТ преустанови виновно изпълнението на възложената работа, същият дължи неустойка в размер на 10 % от стойността на останалата неизпълнена работа.

(3) Ако дейностите по настоящия договор не отговарят изцяло на неговия предмет или на указанията на възложителя, или са изпълнени толкова лошо, или съдържат съществени недостатъци, които не могат да бъдат поправени, възложителят има право да откаже частично или изцяло заплащането на цената по договора.

(4) За времето, през което ИЗПЪЛНИТЕЛЯТ не извършва строително-монтажни работи, поради изчерпване на финансовия ресурс на ВЪЗЛОЖИТЕЛЯ двете страни не дължат неустойка или обезщетение една на друга.

(5) ИЗПЪЛНИТЕЛЯТ не дължи неустойка и обезщетение за претърпени вреди и пропуснати ползи, ако те са причинени в резултат на непреодолима сила.

(6) Непреодолима сила по смисъла на този договор е всяко непредвидено и непредотвратимо събитие от извънреден характер, възникнало след сключване на договора, което прави изпълнението му невъзможно.

(10) Страната, която не може да изпълни задълженията си поради непреодолима сила, е длъжна в тридневен срок от настъпването й да уведоми другата страна в какво се състои непреодолимата сила и какви са възможните последици от нея. При неуведомяване в срок съответната страна дължи обезщетение за вреди.

(11) Не е налице непреодолима сила, ако съответното събитие е в следствие на неположена грижа от страна на строителя или при полагането на дължимата сила то може да бъде преодоляно.

**X. ЗАКЛЮЧИТЕЛНИ РАЗПОРЕДБИ**

Чл.11. (1) Кореспонденцията по този договор се осъществява в писмена форма. Във всяка писмена кореспонденция, отнасяща се до настоящия договор между ВЪЗЛОЖИТЕЛЯ и ИЗПЪЛНИТЕЛЯ, трябва да бъдат посочвани наименованието на обществената. Кореспонденцията трябва да бъде изпращана до лицата имащи правода представляват и двете страни.

(2) При промяна на посочените данни, всяка от страните е длъжна да уведоми другата в седемдневен срок от настъпване на промяната.

Чл.12. Нищожността на някоя клауза от договора или на допълнително уговорени условия не води до нищожност на друга клауза или на договора като цяло.

Чл.13.Страните ще решават споровете, възникнали при или по повод изпълнението на договора или свързани с неговото тълкуване, недействителност, неизпълнение или прекратяване по взаимно съгласие чрез преговори, а при непостигане на такова - спорът се отнася за решаване пред компетентния съд на територията на Република България по реда на Гражданския процесуален кодекс.

Чл.14. За неуредените в настоящия договор въпроси се прилагат разпоредбите на действащото българско законодателство.

Настоящият договор се подписа в 3 еднообразни екземпляра – два за ВЪЗЛОЖИТЕЛЯ и един за ИЗПЪЛНИТЕЛЯ.

**Неразделна част от настоящия договор са следните приложения:**

**1. Техническата спецификация** (Приложение 1),

**2. Оферта за изпълнение** (образец 1)

**2. Техническото предложение за изпълнение на поръчката** (образец 3)

**3. Ценовото предложение** (образец 4)

**ВЪЗЛОЖИТЕЛ:………………**  **ИЗПЪЛНИТЕЛ:…………………….**

**ЛЮДМИЛ ТЕРЗИЕВ**

Гл. Счетоводител:…………………..

Величка Даскалова